stanford-oval/wikipedia huggingface dataset:
Ai Maeda (näyttelijä)

Ai Maeda (jap. 前田愛 Maeda Ai, syntynyt 4. lokakuuta 1983, Tokio, Japani) on japanilainen malli ja näyttelijä.
Maeda tunnetaan Shiori Kitanon roolistaan elokuvassa Battle Royale II: Requiem sekä ääniroolistaan animesarjassa Kino no tabi (hän myös esittää sarjan loppulaulun the Beautiful World). Maedan pikkusisko Aki Maeda on myös näyttelijä. Ai Maeda tuli julkisuuteen jo 8-vuotiaana esiinnyttyään McDonald's-mainoksessa. Hän teki mallintöitä siskonsa Akin kanssa, kunnes Ai aloitti näyttelemisen elokuvissa ja tv-sarjoissa.
Ai Maeda on taitava pianonsoittaja ja osaa hyvin englantia, jota hän opiskeli viettäessään vuoden 2000 Kanadassa. Maeda on valmistunut Tokion Aoyama-instituutista.
Ai Maedaa ei tule sekoittaa samannimiseen ääninäyttelijään.
Filmografia

Toire no Hanako-san (1995)
Gamera 3 Irys kakusei (1999)
Battle Royale (2000) (äänirooli)
Godzilla, Mothra, King Ghidorah daikaijō sōkōgeki (2001)
Kino no tabi (2003)
Battle Royale II: Requiem (2003)
Gūzen ni mo saiakuna shōnen (2003)
Kill Bill: Volume 1, (O-Ren Ishiin äänirooli animekohtauksessa) (2003)
Azumi 2: Death or Love (2005)
Kino no tabi nani ka o suru tame ni – Life Goes on (2005)
Gokudō no onnatachi – jōen (2005)
Kamyu nante shiranai (2005)
Kami no hidarite akuma no migite (2006)
Aiheesta muualla

Ai Maedan viralliset sivut (Arkistoitu – Internet Archive) (japaniksi)
Ai Maeda Internet Movie Databasessa. (englanniksi)
Laure Pequegnot

| Mitalit> Maa:   Ranska.Naisten alppihiihto. Olympialaiset  | Mitalit> Maa:   Ranska.Naisten alppihiihto. Olympialaiset  | Mitalit> Maa:   Ranska.Naisten alppihiihto. Olympialaiset  | Maa:   Ranska> Naisten alppihiihto. |
| --- | --- | --- | --- |
|  Hopeaa | Salt Lake City 2002 | pujottelu |  |
| MM-kilpailut  | MM-kilpailut  | MM-kilpailut  |  |
|  Pronssia | Bormio 2005 | joukkuekilpailu |  |
Laure Pequegnot (s. 30. syyskuuta 1975 Échirolles) on ranskalainen alppihiihtäjä. Hän voitti urallaan kolme alppihiihdon maailmancupin osakilpailua pujottelussa sekä pujottelun maailmancupin kokonaiskilpailun kaudella 2001–2002. Lisäksi hän voitti olympiahopeaa vuoden 2002 talviolympialaisissa Salt Lake Cityssä.
Pequegnot voitti pujottelun nuorten maailmanmestaruuden Lake Placidissa 1994 ja sijoittui seitsemänneksi St. Moritzin MM-pujottelussa 2003. Hän kuului joukkuekilpailun pronssia voittaneeseen Ranskan joukkueeseen Bormion MM-kisoissa 2005.
Maailmancupin palkintosijat

Pujottelu:
Kausi 2000–2001: Flachau toinen
Kausi 2001–2002: Copper Mountain voitto, Maribor kolmas & toinen, Saalbach voitto, Åre voitto
Kausi 2002–2003: Lillehammer toinen
Kausi 2003–2004: Madonna di Campiglio toinen
Kokonaiskilpailu:
Kausi 2000–2001: pujottelucupissa viides
Kausi 2001–2002: kokonaiskilpailussa yhdeksäs, pujottelucupin voitto
23 (kappale)

| ”23” Mike Will Made It ft>  Miley Cyrus, Wiz Khalifa & Juicy J |
| --- | --- | --- |

Singlen tiedot
 Julkaistu: 10. syyskuuta 2013
 Tuottaja(t): Mike Will Made It
 Tyylilaji: Hip hop
 Kesto: 04.12
 Levy-yhtiö: Interscope
Mike Will Made Itin muut singlet
|   | ”23” 2013 | ”Buy the World” 2014 |
Miley Cyrusin muut julkaisut
| ”Wrecking Ball” 2013 | ”23” 2013 | ”Real and True” 2013 |
Wiz Khalifan muut julkaisut
| ”We Own It (Fast & Furious)” 2013 | ”23” 2013 | ”Think About It” 2013 |
23 on yhdysvaltalaistuottaja Mike Will Made Itin hip hop -kappale, jonka julkaisi Interscope Records 10. syyskuuta 2013.  Se on ensimmäinen hänen debyyttialbumiltaan Est. in 1989 Pt. 3 (The Album) julkaistu single. Sillä vierailevat yhdysvaltalaisartistit Miley Cyrus, Wiz Khalifa ja Juicy J￼￼.
Tuotanto

Kappaleen on sanoittanut ja tuottanut Mike Will Made It. Sanoitukseen osallistuivat Juicy J, Khalifa, Pierre Ramon Slaughter ja Rock City. Sanoituksessa viitataan Air Jordan -kenkiin ja päihteiden viihdekäyttöön. Kappaleeseen liittyvä musiikkivideo kuvattiin Brooklynissä 26. elokuuta 2013, ja se ensiesitettiin Vevo-kanavalla 24. syyskuuta 2013. Cyrus esitti kappaleen ensimmäisen kerran Bangerz Tourin ensimmäisellä puoliskolla.
Vastaanotto

Single saavutti Yhdysvaltain Billboard Hot 100 -listan 11. sijan sekä kansainvälisesti kohtalaisen menestyksen.  Musiikkikriitikoiden joukko jakaantui singlen arvostelussa kahtia, mikä johtui tuotannosta ja Cyrusin räppäystaidoista. Heidän mielipiteitään jakoivat kappaleen viittaukset 1990-lukuun sekä lukioon. Myös video sai pääosin ristiriitaisen vastaanoton kriitikoilta.[lähde? ]
Käännös suomeksi
488

| --- | --- |
Vuosisadat: 200-luku · 300-luku · 400-luku · 500-luku · 600-luku
Vuosikymmenet: 390-luku · 400-luku · 410-luku · 420-luku · 430-luku · 440-luku 450-luku · 460-luku · 470-luku · 480-luku · 490-luku · 500-luku
Vuodet: 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409 410 · 411 · 412 · 413 · 414 · 415 · 416 · 417 · 418 · 419 420 · 421 · 422 · 423 · 424 · 425 · 426 · 427 · 428 · 429 430 · 431 · 432 · 433 · 434 · 435 · 436 · 437 · 438 · 439 440 · 441 · 442 · 443 · 444 · 445 · 446 · 447 · 448 · 449 450 · 451 · 452 · 453 · 454 · 455 · 456 · 457 · 458 · 459 460 · 461 · 462 · 463 · 464 · 465 · 466 · 467 · 468 · 469 470 · 471 · 472 · 473 · 474 · 475 · 476 · 477 · 478 · 479 480 · 481 · 482 · 483 · 484 · 485 · 486 · 487 · 488 · 489 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509
Tapahtumia

Itägootit aloittivat valloitukset Apenniinien niemimaalla kuninkaansa Teoderik Suuren johdolla.
Oeric Oiscista tulee Kentin kuningas.
Kuolleita

Hengist, anglosaksien päällikkö Englannissa.
Alan Goehring

| Alan Goehring> Henkilötiedot |
| --- | --- |
Kansalaisuus:   Yhdysvallat
Pokerinpelaaja
WSOP-voitot:  0
WSOP-rahasijat:  6 
WPT-voitot:  2
EPT-voitot:  0
Turnausansiot (USD):  5 214 687
Päivitetty:  10. elokuuta 2007
Alan Goehring (s. 21. helmikuuta 1962, Milwaukee) on yhdysvaltalainen pokeriammattilainen. Hän siirtyi ammattilaiseksi 37-vuotiaana rikastuttuaan sitä ennen roskalainoilla.
Goehringin ensimmäinen huomattava pokerisaavutus oli vuonna 1997 World Series of Pokerin $ 3,000 No Limit Hold'em -turnauksesta tullut kolmostila (palkinto 61 845 dollaria).
Vuonna 1999 Alan Goehring sijoittui WSOP:n pääturnauksessa toiseksi Noel Furlongin jälkeen. Kakkospalkinto oli 768 625 dollaria. Tämä ja muutama muu kakkostila toivat Goehringille maineen pelaajana "joka ei osaa voittaa isoa turnausta".
Goehring kuitenkin voitti vihdoin World Poker Tourin ensimmäisellä kaudella vuonna 2003 Bellagio Five-Star World Poker Classic WPT Championship -turnauksen. Lopun kaksinpelissä hän kukisti venäläisen tulokkaan Kirill Gerasimovin ja voitti 1 011 886 dollaria. Finaalipöydässä olivat myös muun muassa Phil Ivey, Doyle Brunson ja Ted Forrest.
WPT:n neljännellä kaudella Alan Goehring oli finaalipöydässä kahdesti. Hän sijoittui kuudenneksi €10,000 Grand Prix de Paris -turnauksessa heinäkuussa 2005 ja voitti 2 391 550 dollaria helmikuun 2006 L.A. Poker Classicissa. L.A.Poker Classicin voittosumma oli siihen mennessä WPT-historian suurin.
Elokuussa 2007 Goehringin pokeriuran turnausansiot ylittivät 5,2 miljoonaa dollaria. Hän asuu Hendersonissa, Nevadassa.
Aiheesta muualla

WPT:n profiili
Alan Goehring: Professional Poker Player Profile
Alan Goehring The Hendon Mob Poker Databasessa (englanniksi)
Laure Cinti-Damoreau

Laure Cinti-Damoreau
Laure Cinti-Damoreau (alun perin Laure-Cinthie Montalant; 6. helmikuuta 1801 Pariisi – 25. helmikuuta 1863 Pariisi) oli ranskalainen oopperalaulaja, joka oli äänialaltaan sopraano.
Cinti-Damoreau opiskeli pianonsoittoa, solmisaatiota ja harmoniaa Pariisin konservatoriossa. Lauluopetusta hän sai Charles-Henri Plantadelta, jonka opastamana hän pääsi tutustumaan Pariisin salonkeihin. Angelica Catalani kiinnostui Cinti-Damoreausta, joka pääsi vuonna 1816 debytoimaan Théâtre-Italieniin Lilan roolissa Vicente Martín y Solerin oopperassa Una cosa rara. Taiteilijanimekseen Cinti-Damoreau omaksui tuolloin Angelica Catalanin italialaistaman nimen Cinti. Vuosina 1816–1818 hän esiintyi lähinnä sivurooleissa, mutta sai tunnustusta myös pääroolin tulkinnasta Manuel Garcían oopperassa Il califfo di Bagdad. Vuonna 1819 Cinti-Damoreausta tuli Théâtre-Italienin vakituinen jäsen. Hän saavutti suosiota rooleilla muiden muassa oopperoissa Sevillan parturi (Rosina), Don Giovanni (Zerlina), Varasteleva harakka (Ninetta) ja Tancredi (Amenaide). Cinti-Damoreau oli vuodesta 1827 naimisissa laulajakollegansa Vincent-Charles Damoreaun kanssa.
Cinti-Damoreau oli vuosina 1825–1835 yksi Pariisin oopperan johtavista esiintyjistä. Hän oli siellä mukana kantaesittämässä oopperoita Gioacchino Rossinilta (muun muassa Wilhelm Tell), Daniel-François-Esprit Auberilta ja Giacomo Meyerbeeriltä. Cinti-Damoreau jatkoi uraansa vuosina 1836–1841 Opéra-Comiquessa, jossa hän pääsi Auberin suosikkiesiintyjäksi. Hän matkusti esiintymään myös Lontooseen, Brysseliin, Haagiin, Yhdysvaltoihin ja Pietariin. Vuosina 1833–1856 Cinti-Damoreau toimi Pariisin konservatorion ensimmäisenä naispuolisena laulunopettajana.
Cinti-Damoreau loi poikkeuksellisen suuren määrän rooleja uusissa oopperoissa. Myös ohjelmiston monipuolisuus teki hänen urastaan erityisen: hän oli yksi harvoista laulajista, jotka saavuttivat menestystä laajalti vaihtelevissa oopperalajeissa (opera buffa, opera seria, grand opéra, opéra comique). Laulu- ja opetustyönsä ohella Cinti-Damoreau julkaisi useita sävellyksiä ja kirjan Méthode de Chant.
Aiheesta muualla

IMSLP: Laure Cinti-Damoreau
Wishmaster

| Wishmaster Nightwish |
| --- | --- | --- |

Studioalbumin tiedot
 Äänitetty : tammi–maaliskuu 2000
 Julkaistu: 8. toukokuuta 2000
 Tuottaja(t): Nightwish & Tero Kinnunen
 Tyylilaji: power metal
 Kesto: 56.26
 Levy-yhtiö: Spinefarm Records
Nightwishin muut julkaisut
| Sleeping Sun (EP) 1999 | Wishmaster 2000 | Over the Hills and Far Away (EP) 2001 |
Wishmaster on Nightwishin kolmas albumi. Sen julkaisi vuonna 2000 Spinefarm Records.
Kaupallinen menestys

Albumi kohosi suoraan Suomen virallisen albumilistan kärkisijalle kolmeksi viikoksi ja myi noina viikkoina kultalevyn verran. Joulukuuhun 2021 mennessä se on myynyt yksin Suomessa 79 000 kappaletta. Albumi on myynyt 79 447 kappaletta Suomessa. Wishmaster on myös valittu kuukauden albumiksi saksalaisessa Rock Hard -lehdessä.
Tuotanto

Wishmaster on musiikillisesti samanlainen kuin edeltäjänsä, mutta siellä on kenties vieläkin vahvempi fantasiateema. Se on Oceanbornin tavoin tyyliltään lähellä power metallia, mutta siltä löytyy myös hitaampia ja popahtavampia kappaleita kuten "Come Cover Me" sekä "Bare Grace Misery".
Vastaanotto

Soundi-lehden Antti Mattilan mukaan Wishmaster on yhtyeen kypsin levy ja että tyylitaju on kasvanut kaikilla osa-alueilla. Arvion mukaan sovitus on kehittynyt ja albumi tavoittaa laajemman yleisön.
Albumin ansioita ovat "järkevyys ja ylöspäin pyrkivyys".
Kappalelista

Kaikki kappaleet säv. ja san. Tuomas Holopainen, ellei toisin mainita. Sovitukset Nightwish ja Tero Kinnunen. Kuorosovitukset Ville Laaksonen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | She Is My Sin |  | 4.46 |  |  |  |  |  |  |
| 2. | The Kinslayer |  | 3.59 |  |  |  |  |  |  |
| 3. | Come Cover Me | Holopainen, Emppu Vuorinen | 4.34 |  |  |  |  |  |  |
| 4. | Wanderlust |  | 4.50 |  |  |  |  |  |  |
| 5. | Two For Tragedy |  | 3.51 |  |  |  |  |  |  |
| 6. | Wishmaster |  | 4.23 |  |  |  |  |  |  |
| 7. | Bare Grace Misery | Holopainen, Vuorinen | 3.39 |  |  |  |  |  |  |
| 8. | Crownless | Holopainen, Vuorinen | 4.26 |  |  |  |  |  |  |
| 9. | Deep Silent Complete |  | 3.57 |  |  |  |  |  |  |
| 10. | Dead Boy's Poem |  | 6.47 |  |  |  |  |  |  |
| 11. | FantasMic  Part 1  Part 2  Part 3  |  | 8.18 |  |  |  |  |  |  |
| Bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 12. | Sleepwalker | 2.56 |  |  |  |  |  |  |  |
Singlet > Deep Silent Complete

Deep Silent Complete
Sleepwalker (Heavy Version)
Singlet > The Kinslayer

The Kinslayer
Kokoonpano

Yhtyeen kokoonpano:
Tuomas Holopainen – syntetisaattorit
Jukka Nevalainen – rummut, lyömäsoittimet
Tarja Turunen – laulu
Emppu Vuorinen – kitarat
Sami Vänskä – basso
Kokoonpano > Vierailijat

Esa Lehtinen – huilu
Sam Hardwick – puhe kappaleessa "Dead Boy's Poem"
Ike Vil – puhe kappaleessa "The Kinslayer"
Kokoonpano > Kuoro

Ville Laaksonen – tenori, kuorosovitukset
Matias Kaila – tenori
Kimmo Kallio – baritoni
Riku Salminen – basso
Anssi Honkanen – basso
Kokoonpano > Muut henkilöt

Tero Kinnunen – äänitys ja tuotanto (Caverock Studiot)
Mikko Karmila – äänitys (Finnvox Studiot) ja miksaus (Finnvox, huhtikuu 2000)
Mika Jussila – masterointi (Finnvox)
Markus Mayer – kansitaide
Maria Sandell – sisäkansien taide
Toni Härkönen – yhtyeen valokuvaus
Tuomas Holopainen – kansien suunnittelu
Arvostelut

City:
Soundi:
Aiheesta muualla

Levyn sanoitukset Nightwishin sivuilla (Arkistoitu – Internet Archive)
Wishmaster Discogsissa. (englanniksi)
Albumi Wishmaster Encyclopaedia Metallum -sivustolla (englanniksi)
Alahis

Alahis oli vallananastaja ja lyhyen aikaa langobardien kuningas vuosina 688–689. Alahis oli Brescian herttua, joka kapinoi kuningas Perctaritia vastaan. Kapina epäonnistui, ja Perctarit vangitsi Alahisin, mutta armahti hänet lopulta. Alahis ryhtyi uuteen kapinaan vuonna 688, kun Perctaritin poika Cunincpert oli noussut kuninkaaksi. Tällä kertaa kapina onnistui, ja Alahis karkotti Cunincpertin Comojärven saarella sijainneeseen linnaan. Alahisin lyhyt valtakausi oli kuitenkin raskas ja tyrannimainen, ja hän menetti kansan tuen. Cunincpert palasi Piemonten joukkojen tukemana ja löi Alahisin ja venetsialaiset Lodin lähistöllä. Alahis sai taistelussa surmansa.
Ai Orikasa

| Ai Orikasa> 折笠 愛.Henkilötiedot |
| --- | --- |
Syntynyt: 12. joulukuuta 1963 (ikä 60) Tokio
Ammatti:  laulaja, ääninäyttelijä
Muusikko
Aktiivisena:  1988–
Tyylilajit:  J-pop
Soittimet:  Saksofoni
Aiheesta muualla
ai-orikasa.com
  [ Muokkaa Wikidatassa ] [ ohje ]  
Ai Orikasa (jap. 折笠 愛, Orikasa Ai, s. 12. joulukuuta 1963, Tokio) on japanilainen J-pop-laulaja ja ääninäyttelijä.
Hän aloitti ääninäyttelemisen vuonna 1988, sitä ennen Orikasa oli hetken aikaa näyttelijä. Yleensä hän ääninäyttelee poikahahmoja ja voimakkaita naishahmoja.
Vapaa-ajalla hän harrastaa ruoanlaittoa ja golfia.[lähde? ]
Diskografia

Shukujo Choutokkyu [淑女超特級]
Moonlight Café
Room Service
Mitsumete [みつめて]
I
Truth
LeTTer
BREATH
Popolocrois Monogatari
Aiheesta muualla

orikasa-ai.com (Arkistoitu – Internet Archive)
animenewsnetwork.com
Liinamaa

Liinamaa on seuraavien suomalaisten henkilöiden sukunimi:
Keijo Liinamaa (1929–1980), valtakunnansovittelija, pääministeri 1975
Matti Liinamaa (1908–1968), agrologi, kansanedustaja (Maalaisliitto)
Pirkko Liinamaa (1932–2021), televisiotoimittaja
Verneri Liinamaa (1898–1972), satukirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ailigas

Karigasniemen Ailigas
Ailigas (pohjoissaameksi Áilegas) on pohjoissaamen kieltä ja tarkoittaa pyhää tai tietynmuotoista[lähde? ] (pyöreälakista) tunturia. Suomen Lapissa on kolme Áilegas-nimistä tunturia ja kaikki ne ovat Utsjoen kunnassa lähellä kuuluisaa lohivirtaa,  Tenojokea.
Ylimmäinen Ailigas on Karigasniemellä, lähellä paikkaa missä rajajoki Norjan kanssa muuttuu Teno-nimiseksi. Tämä Ailigas on näyttävä  620 metriä korkea tunturi.  Seuraava Ailigas lähtee jyrkkään nousuun aivan Tenon rannasta, Nuvvus-kylän kohdalta, ja on saanut siitä nimekseen Nuvvus-Ailigas. Sekin on näyttävä tunturi ja korkeutta komeat 535 metriä. Kolmas ja alimmainen Ailigas kohoaa Utsjoen kirkonkylän kotitunturina ja on sisaruksista pienin vain 342 metriä korkea.
Jokaisen Ailikkaan laella kohoaa TV:n ja muun viestiliikenteen linkkimasto.
Alan Davey

Alan Davey (s. 11. syyskuuta 1963 Ipswich) on brittiläinen basisti, joka parhaiten tunnetaan Hawkwind-yhtyeen pitkäaikaisena basistina. Hän liittyi yhtyeeseen vuonna 1984 ja pysyi mukana aina vuoteen 2007 asti, vuosia 1996–2001 lukuun ottamatta. Hänellä oli myös oma Bedouin-yhtye vuosina 1997–2003. Tällä hetkellä (2007) hän on basistina kokeellisessa black metal -yhtyeessä Meads Of Asphodel.
Diskografia

Alan ”The Elf” Davey EP (1987)
Captured Rotation (1996)
Bedouin (1997)
Sci-fi-delic EP (1998)
Tres Hombres Live (1999)
Chaos Delight (2000)
Aiheesta muualla

Viralliset kotisivut (Arkistoitu – Internet Archive)
Leiden-asteikko

Leiden-asteikko (yksikön tunnus °L tai ÐL) on historiallinen lämpötila-asteikko, jota käytettiin 1900-luvun alkupuolella matalien, alle −183 °C, lämpötilojen mittaamiseen Hollannissa. Se on empiirinen asteikko, jonka kaksi referenssipistettä ovat luonnollisen vedyn kiehumispiste (noin 20,4 K) ja hapen kiehumispiste (noin 90 K). Näille pisteille annettiin lämpötilat 0 °L ja noin 70 °L. Asteikkovälinä käytettiin kelvineitä, joten absoluuttinen nollapiste oli noin −20,4 °L. Koska lämpötilat mitataan vedyn kiehumispisteen suhteen, kutsutaan sitä suhteelliseksi asteikoksi. Mittausteknisesti sen asteikko on välimatka-asteikko, jossa termodynaamisia laskelmia voi tehdä ainoastaan lämpötilaerojen avulla.
Heike Kamerlingh Onnes (1853–1926) perusti kylmälaboratorion vuoden 1894 tienoilla Leideniin Alankomaihin. Mittareiden nesteenä käytettiin nesteytettyä happea, jonka kiehumispiste on −183 °C. Muut mittaustekniikat kehittyivät 1900-luvulla niin, että happimittareista voitiin luopua. Koska asteikko on 1 °C = 1 K = 1 °L, saadaan helpot muunnoskaavat
ja
Aiheesta muualla

Science & Society - Picture Library: Backing board for thermometer, c 1758.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Leiden scale
Käännös suomeksi
Adenium

| Adenium  |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Oleanterikasvit Apocynaceae
Suku::  Adeniumit Adenium
Laji::  obesum
Kaksiosainen nimi
 Adenium obesum  (Forssk.) Roem. & Schult. 
Katso myös
   Adenium Wikispeciesissä   Adenium Commonsissa 
Infobox OKNimi-testi OKIUCN-testi OK: 
Adenium eli aavikkoruusu (Adenium obesum) on punakukkainen mehikasvi. Se kasvaa luonnossa Afrikassa ja Lähi-idässä, mutta sitä käytetään koristekasvina muuallakin.
Adenium on pensasmainen mehikasvi, jonka varsi haaroittuu iän myötä. Se kasvaa usein 50 senttimetriä, joskus jopa 150 cm korkeaksi. Lehdet ovat tummanvihreät ja kiiltävät. Kukinto on suppilomainen, keskeltä keltainen ja muuten punainen, valkoinen tai vaaleanpunainen.
Aiheesta muualla

Suomen Lajitietokeskus: Adenium – Adenium obesum
United States Department of Agriculture (USDA): Adenium obesum (englanniksi)
Lipstick Building

| Lipstick Building |
| --- | --- |

Tiedot
Sijainti:  New York, New York, Yhdysvallat
Rakennettu:  1983–1986
Avajaiset:  1986
Käyttötarkoitus:  monikäyttö
Tila:  valmis
Yritykset
Arkkitehti:  John Burgee ja Philip Johnson
Tekniset tiedot
Kerroksia:  34
Korkeus
Kattokorkeus:  138 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Lipstick Building, joka tunnetaan myös nimillä 885 Third Avenue ja 53rd at Third, on 138 metriä korkea, pohjakaavaltaan soikea pilvenpiirtäjä lähellä Citigroup Centeriä, Third Avenuella, 53. ja 54. kadun välissä Manhattanilla, New Yorkissa, Yhdysvalloissa. Rakennus valmistui vuonna 1986.
Lipstick Building on saanut nimensä huulipunapuikkoa muistuttavasta muodostaan. Rakennuksen pintamateriaalina on käytetty punaista graniittia ja harjattua ruostumatonta terästä. Pilvenpiirtäjän katutason ala-aulaa ympäröi graniittipylväiden kehä.
Rakennuksen ovat suunnitelleet John Burgee Architects ja Philip Johnson. Pilvenpiirtäjän rakennuttaja, Gerald D. Hines Interests, halusi rakennuksen, joka erottuisi muista ja jonka ”jokainen toimisto olisi kulmatoimisto”. Arkkitehti Philip Johnson suunnitteli ylöspäin kapenevan postmodernistisen 34-kerroksisen rakennuksen, jossa on päällekkäin kolme pohjaltaan ellipsin muotoista rakennusmassaa.
48:13

| 48:13 Kasabian |
| --- | --- | --- |

Studioalbumin tiedot
 Äänitetty : 2013
 Julkaistu: 6. kesäkuuta 2014
 Tuottaja(t): Sergio Pizzorno
 Tyylilaji: alternative rock
 Kesto: 48.13
 Levy-yhtiö: Columbia Harvest
Listasijoitukset
  Britannia: 1.
Kasabianin muut julkaisut
| Velociraptor! 2011 | 48:13 2014 | For Crying Out Loud 2017 |
Singlet albumilta 48:13
 ”eez-eh” Julkaistu: 29. huhtikuuta 2014  ”bumblebeee” Julkaistu: 3. elokuuta 2014  ”bow” Julkaistu: 10. lokakuuta 2014  ”stevie” Julkaistu: 7. marraskuuta 2014
48:13 on brittiläisen rockyhtye Kasabianin viides studioalbumi, joka julkaistiin kesäkuussa 2014. Albumi ylsi kotimaassaan Britannian albumilistalla listaykköseksi. Albumilta julkaistiin singlenä neljä kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | (shiva) | 1.07 |  |  |  |  |  |  |  |
| 2. | bumblebeee | 4.01 |  |  |  |  |  |  |  |
| 3. | stevie | 4.45 |  |  |  |  |  |  |  |
| 4. | (mortis) | 0.48 |  |  |  |  |  |  |  |
| 5. | doomsday | 3.40 |  |  |  |  |  |  |  |
| 6. | treat | 6.53 |  |  |  |  |  |  |  |
| 7. | glass | 4.48 |  |  |  |  |  |  |  |
| 8. | explodes | 4.18 |  |  |  |  |  |  |  |
| 9. | (levitation) | 1.19 |  |  |  |  |  |  |  |
| 10. | clouds | 4.45 |  |  |  |  |  |  |  |
| 11. | eez-eh | 3.00 |  |  |  |  |  |  |  |
| 12. | bow | 4.27 |  |  |  |  |  |  |  |
| 13. | s.p.s | 4.22 |  |  |  |  |  |  |  |
|  |  | 48.13 |  |  |  |  |  |  |  |
Kappaleet > Japanin & Deluxe Edition Bonuskappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | Beanz | 4.40 |  |  |  |  |  |  |  |
| 15. | Getfling | 3.15 |  |  |  |  |  |  |  |
|  |  | 56.06 |  |  |  |  |  |  |  |
Arvostelut

AllMusic:
The Guardian:
Ada den Haan

| Mitalit | Mitalit | Mitalit |  |
| --- | --- | --- | --- |
|  Ada den Haan |  Ada den Haan |  Ada den Haan |  |
Maa:   Alankomaat
Naisten uinti
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Budapest 1958 | 200 m rintauinti |  |
|  Kultaa | Budapest 1958 | 4 × 100 m sekauintiviesti |  |
Adelaïde Henriette ”Ada” den Haan (14. toukokuuta 1941 Eindhoven – 17. maaliskuuta 2023 Uden) oli alankomaalainen uimari. Hän edusti seuratasolla PSV Eindhovenia. Den Haan voitti pitkän radan EM-kisoissa kaksi kultamitalia, vuoden 1958 kisoissa sekä 200 metrin rintauinnista että 4 × 100 metrin sekauintiviestistä. Hän piti hallussaan 200 metrin rintauinnin maailmanennätystä vuosina 1956–1959. Den Haan osallistui olympialaisiin kerran, vuonna 1960. Tuolloin hän sijoittui neljänneksi sekä 200 metrin rintauinnissa että 4 × 100 metrin sekauintiviestissä.
Lipstick (Jedwardin kappale)

Lipstick vuoden 2011 Eurovision laulukilpailun finaalissa.
Lipstick on irlantilaisen duon Jedwardin esittämä kappale, joka edusti Irlantia Eurovision laulukilpailussa vuonna 2011.
Kappale sijoittui toisessa semifinaalissa kahdeksanneksi 68 pisteellä ja pääsi finaaliin. Se sijoittui myös finaalissa 8. sijalle saaden 119 pistettä.
Leidit laukkamatkalla

| Leidit laukkamatkalla |
| --- | --- |

Kestoaika:  30 minuuttia
Pääosissa:  Tiina Lymi Mari Perankoski
Alkuperämaa:   Suomi
Verkko:  TV5
Esitetty:  28. huhtikuuta 2013 – 2. kesäkuuta 2013
Tuotantokausia:  1
Jaksoja:  6
Tuotanto
Tuottaja(t):  Jenni Säntti
Vastaava(t) tuottaja(t):  Riku Riihilahti Mervi Rouvinen
Ohjaaja(t):  Jesse Jokinen
Käsikirjoittaja(t):  Jonh Lundsten
Leikkaaja(t):  Janec Bachmann
Kuvaaja(t):  Jesse Jokinen
Tuotantoyhtiö(t):  Story Of Sports
Aiheesta muualla
Elonet
Leidit laukkamatkalla on vuonna 2013 TV5-kanavalla esitetty 6-osainen viihdeohjelma, jossa Tiina Lymi ja Mari Perankoski tutustuvat Englantilaiseen laukkakulttuuriin.